pythainlp/thai_wikipedia_clean_20230101 huggingface dataset:
สำนักงานประกันสังคมได้ขยายการคุ้มครองยาในบัญชีสำหรับผลผู้ทางสุขภาพจิต หรือผู้ป่วยจิตเวชโดยสามารถเบิกยาในบัญชีได้ตั้งแต่ปี พ.ศ. 2554
และในวันที่ 31 สิงหาคม พ.ศ. 2554 สำนักงานประกันสังคมเพิ่มสิทธิประโยชน์บริการทางการแพทย์ กรณีเจ็บป่วยฉุกเฉิน ผู้ประกันตนเข้ารับการรักษาโรงพยาบาลอื่น ซึ่งไม่ใช่โรงพยาบาลตามบัตรรับรองสิทธิได้ไม่จำกัดจำนวนครั้ง
กองทุนบำเหน็จบำนาญชราภาพจะขาดทุนภายในสามสิบปีตั้งแต่ปี พ.ศ. 2586 เนื่องจากปัญหาโครงสร้างประชากรที่มีวัยทำงานน้อยลงและเงื่อนไขการจ่ายเงินของกองทุนกองทุนบำเหน็จบำนาญชราภาพ
การคุ้มครองโรคมะเร็งของสำนักงานประกันสังคมยังด้อยกว่าสิทธิสปสช. รวมถึงอุปกรณ์สำหรับคนพิการรัฐบาลไทยไม่จ่ายเงินสมทบให้กับผู้ประกันตนโดยในปี พ.ศ. 2560 รัฐบาลค้างจ่ายเงินจำนวนรวม 56,000 ล้านบาท
เดอะสตาร์วันนี้
เดอะสตาร์วันนี้ เป็นรายการโทรทัศน์ ผลิตโดย เอ็กแซ็กท์ ซึ่งรายการนี้จะพาไปตามติดผลงานต่างๆ ของเหล่าเดอะสตาร์ ซึ่งเป็นศิลปินที่มีชื่อเสียงมาจากรายการ เดอะสตาร์ ค้นฟ้าคว้าดาว ซึ่งออกอากาศทุกวัน อาทิตย์ ทางโมเดิร์นไนน์ทีวี เวลา 21.30 - 22.30 น. ออกอากาศวันที่ 1 ธันวาคม 2555 - ปัจจุบัน
วิทิต มันตราภรณ์
วิธีการลอกแบบ
การค้นตามแนวกว้าง
2004 สึนามิ ภูเก็ต
2004 สึนามิ ภูเก็ต  เป็นภาพยนตร์สเปน กำกับโดยฆวน อันโตนิโอ บาโยนา จากบทภาพยนตร์ของเซร์ฆิโอ เฆ. ซันเชซ ดัดแปลงจากเรื่องราวของครอบครัวชาวสเปนที่เดินทางมาพักผ่อนที่จังหวัดภูเก็ต เป็นผู้รอดชีวิตจากเหตุการณ์แผ่นดินไหวและคลื่นสึนามิในมหาสมุทรอินเดีย ค.ศ. 2004 นำแสดงโดยนาโอมิ วัตส์ และยวน แม็คเกรเกอร์
The Impossible (2012 film)
เจ้าชื่น สิโรรส
เจ้าชื่น สิโรรส เป็นผู้ก่อตั้งและครูใหญ่คนแรกของโรงเรียนฝึกหัดครูกสิกรรมประจำมณฑลพายัพ จังหวัดเชียงใหม่ และเป็นผู้มีบทบาทในการวางรากฐานการศึกษาและพุทธศาสนาในจังหวัดเชียงใหม่
เจ้าชื่น สิโรรส เกิดเมื่อวันที่ 8 พฤษภาคม พ.ศ. 2439 เป็นบุตรของเจ้าอินทปัตย์ สิโรรส (ราชวงศ์มังราย) กับนางด้วง สิโรรส สมรสกับเจ้าสุริยฉาย สิโรรส (สกุลเดิม อิศรางกูร ณ อุยธยา) ธิดาในเจ้าหญิงกาบคำ ณ เชียงใหม่ เมื่อปี พ.ศ. 2465 มีบุตรธิดา 10 คน เจ้าชื่น ถึงแก่กรรมเมื่อวันที่
การศึกษา และศาสนา.
เจ้าชื่น เป็นผู้ริเร่มก่อตั้งโรงเรียนฝึกหัดครูกสิกรรมประจำมณฑลพายัพ จังหวัดเชียงใหม่ "(ปัจจุบันคือ มหาวิทยาลัยราชภัฏเชียงใหม่)" และได้รับตำแหน่งเป็นครูใหญ่คนแรกของโรงเรียนฯ และเป็นผู้ก่อตั้งวัดอุโมงค์ (สวนพุทธธรรม) อำเภอเมืองเชียงใหม่
เจ้าดารารัศมี พระราชชายา ได้โปรดให้ใช้ พระตำหนักดาราภิรมย์ อำเภอแม่ริม เป็นแปลงทดลองการเกษตรส่วนพระองค์ขนาดใหญ่ โปรดให้ เจ้าชื่น สิโรรส มาดูแลควบคุมพัฒนาการเกษตร ซึ่งเจ้าดารารัศมี ทรงริเริ่มส่งเสริมการปลูกใบยาสูบเวอร์จิเนีย ใบชา ใบหม่อน ดอกไม้เมืองหนาว และกล้วยไม้ รวมถึงพืชผักต่าง ๆ หลายชนิด อาทิ กะหล่ำปลีสีม่วง แครอท แตงโมบางเบิด แคนตาลูป รวมทั้งลำไย
นกปักษาสวรรค์เล็ก
นกปักษาสวรรค์เล็ก  เป็นนกปักษาสวรรค์ชนิดหนึ่งในสกุล "Paradisaea"
นกปักษาสวรรค์เล็กเป็นนกขนาดกลาง ยาวถึง 32 ซม. ลำตัวสีน้ำตาล-แดงเลือดหมู หลังส่วนบนสีเหลืองออกน้ำตาล กระหม่อมสีเหลือง ตัวผู้มีคอสีเขียวมรกต มีขนหางคู่ยาวประดับด้วยชุดขนด้านข้างสีเหลืองเข้มและค่อยๆจางออกไปข้างนอกจนเป็นสีขาว ตัวเมียสีเหลือดหมู หัวสีน้ำตาลเข้ม ลำตัวส่วนล่างสีออกขาว
นกมีการกระจายพันธุ์ทั่วทั้งป่าในตอนเหนือของเกาะนิวกินี และหมู่เกาะมิโซล (Misool) และเยเพน (Yapen) ที่อยู่ใกล้เคียง
ยาโตมิ
ยาโตมิ  เป็นเมืองในจังหวัดไอจิ ประเทศญี่ปุ่น มีขนาดพื้นที่ทั้งสิ้น 48.92 ตารางกิโลเมตร ในปี ค.ศ. 2012 มีจำนวนประชากร 43,355 คน
อี แท-มิน
อี แท-มิน  หรือชื่อในการแสดงว่า แทมิน (Taemin) เป็นชาวเกาหลีใต้ซึ่งเป็นไอดอล นักร้อง นักเต้น นักแสดง นายแบบ และพิธีกร เป็นสมาชิกวงดนตรีชายนีในสังกัดเอสเอ็มเอนเตอร์เทนเมนต์ ทำหน้าที่ในวงเป็นผู้เต้นหลักและผู้ร้องนำ
2008-13: จุดเริ่มต้นของอาชีพ.
ลีแทมินเกิดเมื่อวันที่ 18 กรกฎาคม ปี1993 โตขึ้นแทมินฝันว่าอยากเป็นนักบินจนเขาได้ค้นพบการเต้นเมื่อตอนที่เขาเรียนอยู่เกรด 6 เมื่อตอนเป็นเด็กเขาได้เฝ้าดูศิลปินที่ยิ่งใหญ่ที่สุดในโลกอย่าง "King of Pop", Michael Jackson แทมินมองเขาด้วยมุมมองที่แตกต่างและเคารพเขาในหลายแง่มุมของการแสดงของเขา เพราะไมเคิลแจ็คสันแทมินได้ตัดสินใจที่จะกลายเป็นนักเต้น ภายหลังพ่อแม่ของเขาก็สังเกตเห็นความสามารถพิเศษในการเต้นของเขาทำให้เขาได้ทดลองไปออดิชั่นที่ SM Open Audition ประจำปี 2005 เขาได้รับการยอมรับในทันที ในปีพ. ศ. 2551 Taemin ได้รับเลือกให้เป็นสมาชิกของSHINee เมื่ออายุ 14 ปีกลุ่มนี้ได้เปิดตัวเมื่อวันที่ 25 พฤษภาคม 2551 ในรายการ Inkigayo ของทาง SBS นอกจากการทำงานในฐานะนักร้องแล้วแทมินยังได้แสดงในละครเรื่อง "Tae Hee, Hye Kyo, Ji Hyun" ในขณะที่จุนซูได้แสดงตัวครั้งแรกในปี 2009 ด้วย [2] หลายปีต่อมาในเดือนมกราคมปี 2012 ก้าวเข้าสู่สนามเสียงเป็นครั้งแรกแทมินได้เข้ามามีส่วนร่วมในฐานะนักแสดงเสียงสำหรับภาพยนตร์แอ็คชั่นเกาหลีที่ชื่อว่า The Outback ในฐานะตัวละครหลัก Johnny, หมีโคอาล่าสีขาวหันมาเป็นวีรบุรุษพร้อมกับเพื่อน Girls 'Generation ซันนี่ได้
เมื่อวันที่ 19 กันยายน 2012 แทมินได้ออกเพลงแรกของเขา "U" สำหรับละครเรื่อง The Beautiful You เมื่อวันที่ 16 ตุลาคม 2012 มีการประกาศว่าแทมินรวมทั้ง Super Junior Eunhyuk และ Super Junior-M's Henry Hyoyeon ของ Girls 'Generation และ Exo's Kai และ Luhan จะเข้าร่วมเป็นทีมเต้น 6 คนในเพลงธีม Veloster "Maxstep" , เป็นอัลบั้มร่วมมือระหว่าง SM Entertainment และ Hyundai วิดีโอทีเซอร์ของเพลงที่แสดงใน PYL Younique Show ในวันที่ 17 ตุลาคม 2555 ในเดือนเมษายนปี 2013 SM Entertainment เปิดเผยว่าแทมินจะเข้าร่วมในรายการ We Got Married กับ Son Na-eun ในฐานะคู่หูของเขาแทนที่คู่รัก Kwanghee และ Sunhwa ก่อนหน้านี้ ในปีเดียวกันแทมินได้แสดงละครสามตอนในละครเรื่อง Dating Agency: Cyrano ในเดือนมิถุนายนปี 2013 เขาได้ร่วมร้องในเพลง "Trap" ของ Henry Super Junior-M พร้อมกับคยูฮยอนของ Super Junior [12] ในเดือนธันวาคมปีนั้นเขาได้เข้าร่วมในซาวด์แทรคของซีรีส์ Prime &amp; I "Footstep" ซึ่งเป็นเพลงแรกที่จะถูกนำมาแสดงในซีรีส์ในตอนท้ายของตอนที่ 3 ซึ่งจัดโดย Kim Jung-bae ร้องด้วยตัวเอง
การเดบิ้วอัลบั้มเดี่ยว.
แทมินเริ่มต้นการเป็นศิลปินเดี่ยวของเขาในปีพ. ศ. 2557 ด้วยการออกมินิอัลบั้มครั้งแรกของเขาชื่อ "Ace" มียอดเป็นที่หนึ่งในชาร์ตอัลบั้ม Gaon ของเกาหลีใต้และมีเพลงไตเติ้ลเป็นอันดับ 5 ของ Gaon Weekly Digital Chart และการออกอัลบั้มเต็มครั้งแรกของเขาก็คือ "Press It" ในปี2016 และเพลงไตเติ้ลชื่อเพลง "Press Your Number" ติดชาร์ตอันดับหนึ่งใน Gaon Album Chart "Press Your Number" เขียนขึ้นโดย Bruno Mars แต่แทมินได้เขียนเนื้อร้องใหม่สำหรับเพลงเพื่อดึงดูดตลาดเกาหลี ในเดือนกรกฎาคมปี พ.ศ. 2559
การเปิดตัวและการเดบิ้วอัลบั้มเดี่ยวที่ญี่ปุ่น.
เมื่อวันที่ 23 มิถุนายน 2016 การเปิดตัวของแทมินในญี่ปุ่นได้มีการประกาศด้วยมินิอัลบั้ม Sayonara Hitori รวมถึงงานShow Case ในวันเกิดปีที่ 23 ของเขา และในวันที่ 5 กรกฎาคม เขาปล่อยมิวสิควิดีโอ "Sayonara Hitori" และอัลบั้มได้ปล่อยในวันที่ 27 กรกฎาคม และรวมทั้ง 4 เพลงใหม่คือ "Press It" (ฉบับภาษาญี่ปุ่น)
ตามข้อมูลที่เปิดเผยโดย Oricon Style ในตอนเช้าของวันที่ 28 กรกฎาคม อัลบั้มภาษาญี่ปุ่นของ Taemin เปิดตัวขายได้ 38,490 ในวันแรกของการเปิดตัวและได้อันดับที่สามในชาร์ตอัลบั้มรายวัน ต่อมาในวันที่ 3 สิงหาคมอัลบั้ม"Sayonara Hitori"เวอร์ชันภาษาเกาหลีก็ได้รับการปล่อยตัวในชื่อ "Goodbye"
2014-2017: ความสำเร็จและโซโล่คอนเสิร์ตครั้งแรก.
หลังจากเดบิ้วอัลบั้มเดี่ยว "Ace "ในปี2014 อัลบั้ม "Press It "และ"Sayonara Hitori" ในปี2016 แทมินได้รับรางวัลมากมายและเป็นที่รู้จักต่อผู้คนมากขึ้นทั้งความสามารถด้านการเต้นที่ทรงพลังและมีจิตรวิญญาณกับความสามารถด้านการร้องเพลง ในเดือนกรกฎาคมปี 2017 แทมินได้จัดคอนเสิร์ตเดี่ยวครั้งแรกในญี่ปุ่นที่เวทีบูโดกันในโตเกียว และปล่อยเพลงใหม่ของญี่ปุ่นชื่อ "Flame of Love" ก่อนคอนเสิร์ต ซึ่งดึงดูดแฟน ๆ จำนวน 28,000 คน ในช่วงปลายเดือนสิงหาคมที่ผ่านมา Taemin ได้จัดคอนเสิร์ตเกาหลีครั้งแรกของเขาใช้ชื่อว่า "Off-Sick" เป็นเวลา 3 วันโดยมีผู้ชมทั้งหมด 12,000 คน คอนเสิร์ต 'Off-Sick' ถูกจัดขึ้นอีกครั้งและ ได้ถูกประกาศออกมาเมื่อวันที่ 7 กันยายนและจัดขึ้นเมื่อวันที่ 14 และ 15 ตุลาคมที่ Jamsil Gymnasium ซึ่งมีผู้คนจำนวนมากเป็นสองเท่าจากห้องhallก่อนหน้านี้ ทั้งสองวันแสดงให้แฟน ๆ ทั้งหมด20,000คน ในเดือนสิงหาคมปี 2017 ละครญี่ปุ่นเรื่องแรกของแทมินเรื่อง Final Life: "Even if You Disappear Tomorrow" ก็ได้รับการประกาศออกมา ภาพยนตร์อาชญากรรมที่กำกับโดย Masatoshi Kurakata และ Takeshi Maruyama เป็นผลงานต้นฉบับของญี่ปุ่นของ Amazon Prime Video และได้รับการปล่อยตัวในเดือนกันยายน มันเป็นดาวของแทมินและโชตะมัทซุดา [30] ซาวด์สำหรับละครเรื่อง "What's This Feeling" ก็ร้องโดย Taemin [31] แทมินออกอัลบั้มที่สองของเขา Move, ในวันที่ 16 ตุลาคมปี 2017 [32] อัลบั้มใหม่ที่ปล่อยออกมาภายใต้ชื่อ Move-ing ในวันที่ 10 ธันวาคม พ.ศ. 2560 การย้ายไอเท็มเพิ่มอีก 4 เพลงรวมทั้งเพลงเดี่ยว "Day and Night" [33] ในเดือนธันวาคมปีพ. ศ. 2560 แทมินได้มีกำหนดเข้าร่วมงานเทศกาลเพลง KBS Song Festival ประจำปี แต่ถูกยกเลิกออกมาก่อนหนึ่งสัปดาห์หลังจากการเสียชีวิตของเพื่อนสมาชิกวง SHINee, Kim Jong-hyun
ลี แทมิน
การจัดการหน่วยความจำ
การจัดการหน่วยความจำ เป็นกระบวนการในการจัดการหน่วยความจำคอมพิวเตอร์ นั่นคือการที่สามารถจองหน่วยความจำ เมื่อมีการร้องขอ และคืนหน่วยความจำไปเมื่อไม่มีการใช้งาน
วิธีการจัดการหน่วยความจำได้พัฒนาเรื่อยมาเพื่อให้มีประสิทธิภาพในการจัดการหน่วยความจำเพิ่มขึ้น โดยเฉพาะอย่างยิ่งวิธีการใช้หน่วยความจำเสมือน ซึ่งเป็นวิธีการที่นำพื้นที่ของหน่วยความจำรองมาทำหน้าที่ในลักษณะเดียวกับหน่วยความจำหลัก ทำให้ปริมาณหน่วยความจำมีมากขึ้น ดังนั้นประสิทธิภาพของตัวจัดการหน่วยความจำเสมือนจึงมีผลต่อประสิทธิภาพระบบเป็นอย่างมาก
การจองหน่วยความจำพลวัต.
เมื่อมีการร้องขอเพื่อจองหน่วยความจำพลวัต ระบบจะทำการหาพื้นที่ติดกันในปริมาณที่ต้องการบนหน่วยความจำขนาดใหญ่ที่เรียกว่า "ฮีป" (heap) เมื่อมีการคืนหน่วยความจำ พื้นที่ส่วนที่ได้คืนมาก็จะสามารถนำมาจัดสรรไปใช้ใหม่ได้ อย่างไรก็ตาม อาจจะเกิดปัญหาความกระจัดกระจายของพื้นที่หน่วยความจำซึ่งเกิดเมื่อมีพื้นที่เล็กๆจำนวนมากแทรกอยู่ระหว่างพื้นที่ส่วนที่ยังใช้งานอยู่ ทำให้เมื่อมีการร้องขอพื้นที่ปริมาณมาก พื้นที่เหล่านั้นจะไม่มีโอกาสนำไปใช้ประโยชน์ได้เลย
การจองหน่วยความจำพลวัต
โซฟาร์อะเวย์ (เพลงอะเว็นจด์เซเวนโฟลด์)
โซฟาร์อะเวย์  เป็นเพลงฮาร์ดร็อกของอะเว็นจด์เซเวนโฟลด์ วงดนตรีเฮฟวีเมทัลอเมริกัน ออกจำหน่ายเป็นซิงเกิลที่ 3 เมื่อวันที่ 5 เมษายน พ.ศ. 2554 ในสตูดิโออัลบัม ไนต์แมร์ เป็นเพลงที่แต่งให้กับเดอะเรฟ อดีตเพื่อนร่วมวงที่เสียชีวิตในวันที่ 29 ธันวาคม พ.ศ. 2552
So Far Away (Avenged Sevenfold song)
ทราเบิลอิสอะเฟรนด์
Trouble Is a Friend
ณภัสวรรณ หย่างไพบูลย์
ณภัสวรรณ หย่างไพบูลย์ เกิดวันที่ 12 พฤษภาคม พ.ศ. 2531 เป็นนักกีฬายิงปืนหญิงทีมชาติไทย ผู้เข้าแข่งขันโอลิมปิกฤดูร้อน 2012 ในรายการปืนสั้นอัดลม 10 เมตรหญิง และปืนสั้น 25 เมตรหญิง ที่ซึ่งเธออยู่ในอันดับที่ 41 และ 36 ตามลำดับ
นอกจากนี้ ณภัสวรรณ ยังได้รับเลือกเป็นตัวแทนนักกีฬากล่าวคำปฏิญาณตนในพิธีเปิดการแข่งขันกีฬามหาวิทยาลัยแห่งประเทศไทย ครั้งที่ 40
ณภัสวรรณเป็นหนึ่งในนักกีฬาทีมชาติไทยเพียงไม่กี่รายที่เข้าร่วมแข่งขันโอลิมปิกฤดูร้อน 2012 โดยเธอเริ่มฝึกซ้อมในสนามจริงตั้งแต่วันที่ 17 กรกฎาคม ซึ่งเป็นสนามที่ทำการยิงได้ค่อนข้างยากเนื่องด้วยเป็นสนามเต็นท์ ที่อาจมีลมเข้ามา และมีอากาศหนาว โดยณภัสวรรณได้เข้าแข่งขันในประเภทปืนสั้นอัดลมระยะ 10 เมตรหญิงในวันที่ 29 กรกฎาคม ที่ซึ่งเธอทำคะแนนรวมได้ 370 คะแนน และอยู่ในอันดับที่ 41 จากผู้เข้าแข่งขันที่มีอยู่ทั้งหมด 49 คน รวมถึงในรายการปืนสั้นระยะ 25 เมตรหญิงที่มีการแข่ง ณ วันที่ 1 สิงหาคม โดยเธอทำคะแนนได้ 566 คะแนน และอยู่ในอันดับที่ 36
ในเดือนตุลาคม พ.ศ. 2555 สมาคมกีฬายิงปืนแห่งประเทศไทยได้เป็นเจ้าภาพจัดการแข่งขันรายการ ไอเอสเอสเอฟเวิลด์คัพไฟนอล ซึ่งณภัสวรรณ หย่างไพบูลย์ เป็นนักกีฬาได้รับโควตาเข้าแข่งขันปืนสั้นมาตรฐานสตรีในฐานะเจ้าภาพ วันที่ 9 ธันวาคม ณภัสวรรณเข้าแข่งขันกีฬาแห่งชาติ ครั้งที่ 41 ซึ่งจัดขึ้นที่จังหวัดเชียงใหม่ ในประเภทปืนสั้นสตรี บุคคลหญิง โดยเธอเป็นผู้รับรางวัลเหรียญทอง ด้วยคะแนน 776.6 คะแนน
นโรดม ภูริสสระ
สมเด็จพระ นโรดม ภูริสสระ (Norodom Phurissara) เป็นนักการเมืองฝ่ายซ้ายในกัมพูชา พระองค์เป็นหนึ่งในสมาชิกราชวงศ์ที่หายสาบสูญไประหว่างถูกกักกันโดยเขมรแดงหลังจากขึ้นสู่อำนาจ
การศึกษาและบทบาททางการเมืองระยะแรก.
สมเด็จพระ นโรดม ภูริสสระ เป็นเชื้อพระวงศ์กัมพูชาในราชกุลนโรดม เป็นพระโอรสของสมเด็จกรมพระองค์มหาเสนาบดี นโรดม ภานุวงศ์ (พระราชโอรสในสมเด็จพระนโรดมพรหมบริรักษ์) และนักองค์มจะ Sisowath Sangvary Oponasc (พระธิดาในพระองค์มจะ สีสุวัตถิ์ อิสรวงศ์ ผู้เป็นพระราชโอรสของพระบาทสมเด็จพระสีสุวัตถิ์) ประสูติเมื่อวันที่ 13 ตุลาคม พ.ศ. 2462 ณ พระบรมราชวังกรุงพนมเปญ เมื่อแรกประสูตินั้นมีพระอิสริยยศเป็น "นักองค์มจะ" (เทียบเท่าหม่อมเจ้าของราชสำนักไทย)
พระองค์สำเร็จการศึกษาทางด้านกฎหมายจากมหาวิทยาลัยภูมินทร์พนมเปญ ต่อมา ใน พ.ศ. 2497 พระองค์เป็นเลขาธิการของพรรคประชาธิปไตย และมีบทบาทในการเมืองภายในของกัมพูชา โดยภูริสสระและกลุ่มนักศึกษาหัวรุนแรงได้ขับเคลื่อนให้มีการดำเนินนโยบายของพรรคเป็นฝ่ายซ้ายมากขึ้น สถานทูตสหรัฐอเมริกาได้รายงานว่า ภูริสสระได้ให้ความเห็นว่ากองทัพสหรัฐในกัมพูชาเป็นสิ่งที่ไม่เป็นธรรมชาติ และพระองค์ยังยอมรับแนวคิดคอมมิวนิสต์
อย่างไรก็ตาม เมื่อพรรคประชาธิปไตยแพ้ในการเลือกตั้งให้กับพรรคสังคมของสมเด็จพระ นโรดม สีหนุใน พ.ศ. 2498 พรรคจึงสลายตัวไปในที่สุด ซึ่งส่วนหนึ่งมาจากแรงกดดันของตำรวจลับของสมเด็จพระนโรดม สีหนุ ในที่สุด ภูริสสระเข้าร่วมกับพรรคสังคมและเป็นรัฐมนตรีว่าการกระทรวงการต่างประเทศในราว พ.ศ. 2512 ซึ่งเป็นช่วงที่สีหนุมีความสัมพันธ์ที่แน่นแฟ้นกับจีนและกลุ่มประเทศคอมมิวนิสต์
รัฐบาลพลัดถิ่น.
หลังจากที่รัฐบาลของสมเด็จพระนโรดม สีหนุถูกโค่นล้มโดยรัฐประหาร พ.ศ. 2513 นำโดยนายพลลน นล ภูริสสระเข้าร่วมกับรัฐบาลพลัดถิ่นของสมเด็จพระนโรดม สีหนุ โดยเป็นการร่วมมือกับเขมรแดง และได้เป็นรัฐมนตรีว่าการกระทรวงยุติธรรมของรัฐบาลพลัดถิ่นนี้ตั้งแต่ พ.ศ. 2516 แต่พรรคคอมมิวนิสต์ไม่ได้ยอมให้พระองค์มีอำนาจที่แท้จริง
ในต้นปี พ.ศ. 2519 หลังจากเขมรแดงได้ชัยชนะในสงครามกลางเมือง สมเด็จพระนโรดม สีหนุกลับมาเป็นประมุขของรัฐในช่วงระยะเวลาสั้นๆ แล้วทรงปฏิเสธภายหลัง เอียง ซารี และภูริสสระเป็นผู้มาทาบทามให้สมเด็จพระนโรดม สีหนุกลับมาเป็นประมุขอีก แต่สมเด็จพระนโรดม สีหนุปฏิเสธ เขมรแดงจึงให้เขียว สัมพันกับ พล พตขึ้นเป็นประมุขรัฐและรัฐมนตรี
ภูริสสระยังมีบทบาทในรัฐบาลต่อมาอีกหลายเดือน แต่ในที่สุดก็ถูกถอดออก เช่นเดียวกับผู้นิยมสมเด็จพระนโรดม สีหนุคนอื่นๆ ในที่สุด พระองค์ถูกส่งไปเข้าค่ายสัมมนาใกล้กรุงพนมเปญ แล้วหายตัวไปในที่สุด สันนิษฐานว่าถูกประหารชีวิต สมเด็จพระนโรดม สีหนุเคยออกมาแสดงความกังวลว่าภูริสสระอาจจะถูกฆ่าเช่นเดียวกับสมาชิกราชวงศ์คนอื่นๆ ที่กลายเป็นเป้าหมายเพราะพระองค์ปฏิเสธตำแหน่งประมุขรัฐ คาดว่าสมเด็จพระนโรดม ภูริสสระเสียชีวิตระหว่าง พ.ศ. 2519 - 2520
การวิเคราะห์แบบถัวเฉลี่ย
ในวิทยาการคอมพิวเตอร์ การวิเคราะห์แบบถัวเฉลี่ยเป็นการวิเคราะห์ขั้นตอนวิธีที่พิจารณาการดำเนินการทั้งหมดของขั้นตอนวิธี แล้วเฉลี่ยเวลามาที่การดำเนินการในแต่ละครั้ง การที่ต้องวิเคราะห์เช่นนี้เนื่องจากอาจจะมีการดำเนินการบางรูปแบบที่เพียงบางครั้งใช้เวลามาก ในขณะที่การดำเนินการส่วนใหญ่กลับใช้เวลาน้อยมาก ดังนั้นหากจะวิเคราะห์การดำเนินการนี้ตามปกติซึ่งก็คือวิเคราะห์ในกรณีเลวร้ายสุดทุกครั้ง อาจทำให้เวลารวมของขั้นตอนวิธีใช้เวลามาก ในขณะที่ความเป็นจริงอาจไม่เป็นเช่นนั้น เพราะฉะนั้น การวิเคราะห์แบบถัวเฉลี่ยจึงสะท้อนถึงเวลาในขั้นตอนวิธีที่แท้จริง
ภาษาเบาม์
ภาษาเบาม์ (Bawm language) หรือภาษาบอง ภาษาบอม มีผู้พูดทั้งหมด 21,520 คน พบในอินเดีย 4,440 คน (พ.ศ. 2547) ในรัฐไมโซรัม ตรีปุระ อัสสัม พบในบังกลาเทศ 13,500 คน (พ.ศ. 2534) ในบริเวณทิวเขาจิตตะกอง พบในพม่า 3,580 คน (พ.ศ. 2543) ในบริเวณทิวเขาชีนตอนใต้ จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน ผู้พูดภาษานี้ในอินเดียจะพูดภาษาไมโซได้ด้วย เขียนด้วยอักษรละติน มีการแปลไบเบิลเป็นภาษานี้ใน พ.ศ. 2532 เรียงประโยคแบบประธาน-กรรม-กริยา
การวิเคราะห์ถัวเฉลี่ย
ภาษามึน
ภาษามึน (Mün language) หรือ ภาษามินดัต มีผู้พูดในพม่าทั้งสิ้น 30,000 คน (พ.ศ. 2534) ทางตะวันตกของทิวเขาชีน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน เรียงประโยคแบบประธาน-กรรม-กริยา
อาเรย์แบบจับคู่
กรุงเก่า
กรุงเก่า อาจหมายถึง
เธมิส
เดอะ ลาสต์ แฟนตาซี
เดอะ ลาสต์ แฟนตาซี (The Last Fantasy) เป็นนวนิยายไตรภาคแนวแฟนตาซี บทประพันธ์โดย แสงจันทร์ ตีพิมพ์ครั้งแรกโดยสำนักพิมพ์กู๊ดเมอร์นิ่ง ในชื่อว่า "Last Fantasy" ในปี พ.ศ. 2548-2549 จำนวน 7 เล่ม และตีพิมพ์ต่อเนื่องอีกครั้ง ในปี พ.ศ. 2551 โดยสำนักพิมพ์ สภาพรบุ๊คส์ ในชื่อว่า "The Last Fantasy Return" และมีการตีพิมพ์ซ้ำ ในส่วนของบทที่ 1 ใหม่ ในชื่อว่า "The Last Fantasy The Origin" ในปี 2553
เดอะ ลาสต์ แฟนตาซี ได้นำเอาการแบ่งบท เป็น 3 บท โดยแบ่งออกเป็นบทละ 4 ภาค ขณะนี้(พ.ศ. 2556)ที่มีการตีพิมพ์ออกมาแล้ว 2 บท คือ ปฐมบทแห่งการเริ่มต้น และ สงครามสองราชันย์ ซึ่งบทแรกได้แก่ ภาคเกรแฮม, ภาคนครเหนือ, ภาคมายา, และการกลับมาของไทโร จำนวน 8 เล่ม
และบทที่ 2 ได้แก่ ภาคโลกที่พังทลาย
และภาคสองราชัน
ปฐมบทแห่งการเริ่มต้น.
เกรแฮม.
เดอะ ลาสต์ แฟนตาซีเป็นเรื่องราวการผจญภัยในโลกของแฟนตาซีของเซโร่ ออลดูล ซึ่งเป็นมนุษย์แท้ๆ ที่ถูกฝังคอร์ในการแปลงร่างพร้อมกับวิญญาณเทียมอาซาชินและมหาราชาไทโรลงไป และได้ขึ้นอาศัยบนศูนย์วิจัยเกรแฮมและใช้ชีวิตในฐานะนักเรียนพลังจิตด้วยความช่วยเหลือของอลิส โดยมี มีอา ครูส
แรงบันดานใจในการเขียนเนื้อเรื่อง.
ผู้เขียนบอกว่า นวนิยายเรื่องนี้เป็นการผจญภัยที่มั่วสั่วมาก ๆ อาศัยตัวละครเป็นหลักแล้วแต่เหตุการณ์จะพาไปซึ่งมีบุคลิกของตัวละครเป็นตัวตัดสินว่าเนื่อเรื่องจะออกไปทางไหนเริ่มต้นนวนิยายเรื่องนี้ไม่มีรูปแบบการเขียน โดยอาศัยความเป็นแฟนตาซีกำจัดข้อจำกัดในการเขียนนวนิยายและระบายความรู้สึกนึกคิดออกมาจากประสบการณ์ที่เคยอ่าน นวนิยาย ข่าว กีฬา เกม การ์ตูนญี่ปุ๋น ลงในเว็บเด็กดี.คอม ภายหลัง อาศัยเทคนิคการเขียนแแบบใช้ตัวละครเป็นตัวหลักและถูกกระทำโดยเหตุการณ์ และอาศัยบุคลิกของตัวละครเป็นตัวแปรผันตามสถานการณ์
ประวัติการเผยแพร่และปัญหาระหว่างสำนักพิมพ์กับนักเขียน.
ลาสต์ แฟนตาซีเผยแพร่ครั้งแรกบนเว็บเด็กดี.คอม ในปี 2545 โดยเผยแพร่อยู่ประมาณ 3 ปี เป็นจำนวน 109 ตอน จากนั้นจึงตีพิมพ์รวมเล่มกับสำนักพิมพ์กู๊ดเมอร์นิ่งในเดือนมีนาคม พ.ศ. 2548 ภายใต้ชื่อ "Last Fantasy" พิมพ์ครั้งแรก โดยเป็นการยื่นขอตีพิมพ์จากทางสำนักพิมพ์ ในช่วงต้นปี พ.ศ. 2549 Last Fantasy เล่มที่ 7 ภาค การเดินทางอันยาวไกลถึงการสิ้นสุดแล้ว สำนักพิมพ์กู๊ดมอร์นิ่งได้ถูกตีพิมพ์ออกมา โดยสำนักพิมพ์ได้แจ้งว่าเป็นบทอวสานไว้บนหน้าปก ในตอนท้ายเล่ม มีการชี้แจงเหตุผลที่จำเป็นต้องจบในเล่มที่ 7 ซึ่งจริงๆแล้ววางแผนไว้ว่าจะมีทั้งหมด 15 เล่ม และมีการแจ้งในส่วน "จากใจสำนักพิมพ์" ว่า บ.ก.บริหาร เขียนต่ออีก 100 กว่าหน้า เพื่อให้จบโดยความยินยอมของนักเขียน และมีการประกาศสิทธิ์โดยชอบธรรมของ ลาสต์ แฟนตาซี ทั้งหมด 15 เล่ม เป็นของสำนักพิมพ์กู๊ดมอร์นิ่งภายใน 5 ปีนับจากนี้
ต่อมา ผู้เขียนได้แต่งต่อโดยนำมาลงในเว็บเด็กดี.คอม ให้อ่านฟรีโดยไม่เสียค่าใช้จ่ายเช่นเดิม จนกระทั่งนวนิยายอีกเรื่องหนึ่ง ชื่อ Orion ซึ่งเนื้อเรื่องมีเชื่อมต่อกับ Last Fantasy ในบทหลัง ๆ ถูกนำมาตีพิมพ์กับสำนักพิมพ์สถาพรบุ๊คส์ โดยเป็นการเสนอของผู้แต่งเอง ตีพิมพ์ครั้งแรกในเดือนตุลาคม พ.ศ. 2549
หลังจากนั้นเริ่มตีพิมพ์ส่วนต่อที่เคยให้อ่านโดยไม่เสียค่าใช้จ่ายในเว็บเด็กดี.คอม ใช้ชื่อเรื่องใหม่ว่า "The Last Fantasy Return" ซึ่งก็คือ The Last Fantasy Return ภาค การกลับมาของไทโร เล่ม 1 โดยสำนักพิมพ์ สภาพรบุ๊คส์ ในเดือนกันยาย พ.ศ. 2551 ซึ่งมีการลงเรื่องย่อของ Last Fantasy เอาไว้ โดยได้อธิบายส่วนต่อว่าเนื้อหาเก่าที่ตีพิมพ์มาก่อนหน้าถึงแค่ไหน แต่ไม่ได้อ้างอิงบรรทัดเอาไว้โดยส่วนต่อที่ถูกเรียกว่า ภาค การกลับมาของไทโร ส่วนที่ 2 นั้น และหลังจากนั้นได้มีการเปลี่ยนรูปแบบระยะเวลา รวมถึงปริมาณในการตีพิมพ์ใหม่ โดยตีพิมพ์ ปีละ 2 ครั้ง และจำหน่ายช่วงเดือนมีนาคม ในงานสัปดาห์หนังสือนานาชาติ (Bangkok International Book Fair) และ ช่วงเดือนตุลาคม ในงานมหกรรมหนังสือระดับชาติ (Book Expo Thailand) ซึ่งยังมีการตีพิมพ์อย่างต่อเนื่องในปัจจุบัน
ในปี พ.ศ. 2553 หลังจากหมดสัญญา 5 ปี กับสำนักพิมพ์กู๊ดเมอร์นิ่ง ผู้เขียนได้ทำการปรับปรุงต้นฉบับที่เคยตีพิมพ์กับสำนักพิมพ์เดิม ในรูปเล่มใหม่กับสำนักพิมพ์สถาพรบุ๊คส์ในชื่อ "The Last Fantasy The Origin" จาก 7 เล่ม ปรับเป็น 6 เล่ม และมีการเพิ่มเนื้อหาที่ถูกตัดทอนไปในบางส่วนให้สมบูรณ์ ซึ่งถือว่าเป็นบทที่ 1 ส่วน The Last Fantasy Return เป็นส่วนของบทที่ 2
บันไดลิง
บันไดลิง อาจหมายถึง
ช็อกกะรี
ช็อกการี
ไวกิกี
อีริก ลีชาจ
จอร์แดน โบเวอรี
ออแตลฌอร์ฌแซ็ง
อลิซ อินเกลย์
อลิซ อินเกลย์ (; 13 มกราคม ค.ศ. 1993 – ) เป็นนักยิงธนูชาวออสเตรเลียจากรัฐเวสเทิร์นออสเตรเลีย เธอเข้าแข่งขันให้แก่สโมสรยิงธนูโยไคน์ และเธอได้ทำการเปิดตัวในระดับชาติใน ค.ศ. 2007 ในรายการออสเตรเลียนจูเนียร์เนชันแนลแชมเปียนชิพ เธอเข้าแข่งขันในระดับนานาชาติใน ค.ศ. 2009 ที่รายการเวิลด์คัพครั้งที่ 2 ณ ประเทศตุรกี
อินเกลย์มาจากรัฐเวสเทิร์นออสเตรเลีย และได้อาศัยอยู่ในออสเตรเลียนแคพิทอลเทร์ริทอรี บรรพบุรุษชาวอังกฤษของเธออาศัยอยู่ในพื้นที่เดียวกันกับโรบินฮูดในประวัติศาสตร์ เธอเป็นคนถนัดขวา นอกเหนือจากการยิงธนู เธอได้เล่นเน็ตบอล, คาราเต้, ว่ายน้ำ, ยิมนาสติก, เทนนิส, กรีฑา และฟุตบอล
อินเกลย์เข้าศึกษาที่วิทยาลัยเลคกินนินเดอร์รา และมหาวิทยาลัยอีดิธ โคแวน ที่ซึ่งเธอกำลังศึกษาระดับปริญญาอักษรศาสตรบัณฑิต
อินเกลย์เริ่มต้นการยิงธนูเมื่อเธออายุได้ 12 ปี โดยพี่ชายและพ่อของเธอได้มีส่วนเกี่ยวข้องกับกีฬาดังกล่าวในขณะนั้น เมื่อเธอมีอายุได้ 15 ปี เธอก็ได้รับทุนการศึกษาที่สถาบันกีฬาออสเตรเลีย ซึ่งเธอได้ตั้งหลักปักฐานเป็นระยะเวลาสองปีครึ่ง เธอเข้าแข่งขันในการแข่งขันสโมสรให้แก่สโมสรยิงธนูโยไคน์ เธอได้ร่วมฝึกกับน้องชายของเธอที่มีชื่อว่าคอลลัม อินเกลย์ โดยเธอได้รับการฝึกสอนจากไซมอน แฟร์เวเธอร์ ผู้ทำการฝึกสอนเธอตั้งแต่ ค.ศ. 2009
ออสเตรเลียนจูเนียร์เนชันแนลแชมเปียนชิพ 2007 เป็นรายการระดับชาติรายการแรกที่เธอเข้าแข่งขัน ช่วง ค.ศ. 2009 เป็นปีที่เธอมีผลงานเป็นจำนวนมาก โดยอินเกลย์ได้ประสบความสำเร็จทางกีฬาหลายรายการ เธอเข้าแข่งขันรายการนานาชาติครั้งแรกในเวิลด์คัพ 2009 ที่ประเทศตุรกี ในปีเดียวกันนี้ เธอได้เข้าแข่งขันออสเตรเลียนยูธโอลิมปิกสามรายการ และเธอได้อันดับสองจากการแข่งขันรายการออสเตรเลียนเนชันแนลซีเนียร์แชมเปียนชิพ 2009
ค.ศ. 2010 เป็นอีกปีที่เธอมีผลงานเป็นจำนวนมาก ซึ่งรวมถึงการเป็นที่หนึ่งของรายการออสเตรเลียนจูเนียร์เนชันแนลแชมปียนชิพ 2010 ที่ซึ่งเธอเป็นผู้นำของสนามด้วยคะแนน 155 คะแนน เธอได้เข้าแข่งขันในโอลิมปิกเยาวชนที่ประเทศสิงคโปร์ โดยเป็นนักยิงธนูหญิงเพียงคนเดียวของออสเตรเลียที่เข้าแข่งขัน เธอเป็นฝ่ายแพ้ในรอบควอเตอร์ไฟนอลของประเภทบุคคลหญิง และอยู่ในลำดับที่ 9 ของอันดับรวม ส่วนในประเภททีมผสม เธอกับเพื่อนร่วมทีมชื่อเบน น็อตต์ ได้อยู่ในลำดับที่ห้า หลังจากนั้น เธอได้เข้าร่วมทีมยิงธนูออสเตรเลียเข้าแข่งขันรายการกีฬาเครือจักรภพ 2010
อินเกลย์เข้าแข่งขันหลายรายการใน ค.ศ. 2011 รวมถึงกีฬามหาวิทยาลัยโลกที่ประเทศจีนเป็นเจ้าภาพ และยิงธนูชิงแชมป์โลกเยาวชนที่ประเทศโปแลนด์ ในเดือนกันยายน ค.ศ. 2011 เธอได้รับการขนานนามให้เป็นนักยิงธนูเงาประจำทีมโอลิมปิก และได้เข้าร่วมค่ายฝึกทีมชาติในแคนเบอร์ราในเดือนกันยายน ค.ศ. 2011 หลังจากนั้นเธอได้เดินทางสู่กรุงลอนดอนในเดือนตุลาคม ค.ศ. 2011 เพื่อร่วมรายการทดสอบในโอลิมปิก ณ ลอร์ดคริกเกตกราวน์ และเธอยังได้ขึ้นแท่นในการแข่งขันกีฬาโอลิมปิกรอบคัดเลือกโซนโอเชียเนียในมกราคม ค.ศ. 2012 จากนั้น เธอได้เข้าร่วมค่ายฝึกทีมชาติในแคนเบอร์ราใน ค.ศ. 2012 ในรายการชิงแชมป์แห่งชาติ 2012 ของประเภททีมคันธนูโค้งกลับ เธอได้เป็นส่วนหนึ่งของทีมยิงธนูออสเตรเลียตะวันตก ในส่วนเป้าหมายของทีม เธอมีคะแนนที่ 2,548 คะแนน ในรายการยิงธนูเป้าหมายชิงแชมป์แห่งชาติ 2012 เธอได้อันดับสองในฐานะสมาชิกของเอดับบลิวเอ ในเดือนมีนาคม ในการสรรหานักยิงธนูร่วมแข่งโอลิมปิก 2012 เธอได้เป็นที่สองด้วยคะแนน 2,548 คะแนน
โจเซฟ เมอร์เรย์
ฟาเบียน เดลฟ์
เบรตต์ โฮลแมน
ชาโต้ ดาร์มัยยัค
ท่าอากาศยานทัญฮว้า
มงเปอลีเยเอโรสปอร์เกิบ
ปัฟโลฮาร์
วิ่งปล้นฟัด
วิ่งปล้นฟัด (; ; ชื่อย่อ "CZ12") หรือที่รู้จักกันในชื่อ ใหญ่สั่งมาเกิด 3  เป็นภาพยนตร์แอ็คชั่นฮ่องกงที่ เขียนบท กำกับ และนำแสดงโดยเฉินหลง ภาพยนตร์ชุดนี้เป็นภาคต่อของภาพยนตร์ ค.ศ. 1991 ที่มีชื่อว่า"ใหญ่สั่งมาเกิด 2 ตอน อินทรีทะเลทราย"
"วิ่งปล้นฟัด" ได้แรงบันดาลใจมาจากเรื่องภาพยนตร์การตูนชุด ดราก้อนบอลของ อากิระ โทริยาม่า และ โทริยาม่า ก็ได้กล่าวว่าเฉินหลงมีอิทธิพลต่อผลงานของเขาเช่นกัน ภาพยนตร์เรื่องนี้เป็นหนึ่งในภาพยนตร์ที่ใช้งบประมาณในการถ่ายทำมากที่สุด โดยในฉากต่อสู้สุดท้ายของภาพยนตร์ เฉินหลงได้ใช้งบประมาณสำหรับการถ่ายทำในฉากนี้สูงถึง 70 ล้านหยวน นอกจากนี้ เฉินหลงยังได้รับการบันทึกลงในบันทึกสถิติโลกกินเนสส์ว่าเป็นบุคคลที่มีชื่อมากที่สุดในเครดิตหนังตอนจบ โดยในหนังเรื่องนี้เฉินหลงรับหน้าที่ทั้งหมด 15 อย่าง เช่น ผู้อำนวยการสร้าง, ผู้กำกับ, ผู้เขียนบท, นักแสดงนำ, บันทึกภาพ, บันทึกเสียง, ซาวด์เอฟเฟกต์, กำกับศิลป์, สตันท์แมน รวมถึงจัดอาหารให้กับกองถ่าย หรือแม้แต่ทำความสะอาด ทำลายสถิติที่เคยมีคนทำไว้ 11 ชื่อคือ โรเบิร์ต รอดริเกซ และภาพยนตร์ทำรายได้กว่า 135,130,000 ดอลลาร์สหรัฐในบ็อกซ์ออฟฟิศจีน
จากวันที่ 18 เมษายน ถึงวันที่ 2 พฤษภาคม ค.ศ. 2012 เฉินหลงได้เข้าหลายฉากในภาพยนตร์ที่อุโมงค์ลมแนวตั้งของแอโรเดียม ลัตเวีย ซึ่งอยู่ในเยลกาวา ประเทศลัตเวีย และได้ถ่ายทำฉากเสี่ยงตาย 4 นาที บนภูเขาไฟยาเซอร์ ที่เกาะแทนนา ในประเทศวานูวาตู รวมทั้งได้มีการถ่ายทำในประเทศฝรั่งเศส, จีน และไต้หวัน เฉินหลงได้ทำการแสดงในฉากต่อสู้ด้วยตนเองเป็นส่วนใหญ่ และใช้การสมทบเพียงเล็กน้อยจากทีมสตันท์ของตัวเอง
ฉากต่อสู้สำคัญในภาพยนตร์แอ็คชั่นชุดนี้ใช้งบในการสร้างที่ 70 ล้านเหรินหมินปี้ (หรือกว่า 10 ล้านดอลลาร์สหรัฐ)
ในงานเปิดตัวภาพยนตร์ที่ปักกิ่ง เฉินหลงได้กล่าวว่า ด้วยอายุที่มากขึ้นนี่อาจเป็นภาพยนตร์แอ๊คชั่นเรื่องสุดท้ายแล้วในชีวิตของตน พร้อมกับได้เปิดตัว 2 นักแสดงสาวที่รับบทสำคัญในเรื่องนี้ คือ จาง หลันซิน และเหยา ซิงถง ที่อาจเรียกได้ว่าเป็น "หลง เกิร์ลส์" เหมือนกับ "บอนด์ เกิร์ลส์" ในภาพยนตร์ชุด เจมส์ บอนด์
ภาพยนตร์ถ่ายทำในหลายประเทศ เช่น ฝรั่งเศส, จีนแผ่นดินใหญ่, ไต้หวัน, วานูวาตู รวมทั้งสิ้น 7 ประเทศ ใน 4 ทวีป
ภาพยนตร์ชุดนี้มีกำหนดฉายรอบปฐมทัศน์ ณ วันที่ 12 ธันวาคม ค.ศ. 2012, ครั้งที่ 13 ในฮ่องกง และครั้งที่ 14 ในมาเก๊า
Chinese Zodiac (film)
ประวัติเภสัชกรรม
เดอะแฟนธ่อมออฟดิโอเปร่า (ละครเพลง)
เดอะแฟนธ่อมออฟดิโอเปร่าเป็นละครเพลง ประพันธ์โดย แอนดรูว์ ลอยด์ เวบเบอร์ ดัดแปลงจากนิยายฝรั่งเศสเรื่อง "Le Fantôme de l'Opéra" โดย Gaston Leroux เป็นเรื่องเกี่ยวกับนักร้องสาวสวย Christine Daaé ที่ถูก "ปิศาจ" อัจฉริยะทางดนตรีผู้ลึกลับมาหลงไหล อาจถือได้ว่าเป็นละครเพลงที่ประสบความสำเร็จสูงสุดตลอดกาล และจัดแสดงยาวนานที่สุดในประวัติศาสตร์ละครบรอดเวย์ด้วย
Le Fantôme de l'Opéra
ลำจวน สวนแตง
ลำจวน สวนแตง มีชื่อจริงว่า ลำจวน เกษมสุข ศิลปินพื้นบ้าน เพลงอีแซว หัวหน้าคณะเพลงอีแซว คณะแม่ลำจวน สวนแตง